CELEX: 62017TN0537
Language: et
Date: 2017-08-11 00:00:00
Title: Kohtuasi T-537/17: 11. augustil 2017 esitatud hagi – De Loecker versus SEAE

16.10.2017   
            
            
               ET
            
            
               Euroopa Liidu Teataja
            
            
               C 347/40
            
         11. augustil 2017 esitatud hagi – De Loecker versus SEAE
   (Kohtuasi T-537/17)
   (2017/C 347/53)
   Kohtumenetluse keel: prantsuse
   
      Pooled
   
   
      Hageja: Stéphane De Loecker (Brüssel, Belgia) (esindajad: advokaadid J. N. Louis ja N. de Montigny)
   
      Kostja: Euroopa välisteenistus
   
      Nõuded
   
   Hageja palub Üldkohtul:
   
               —
            
            
               teha järgmine otsus:
               
                           —
                        
                        
                           tühistada Euroopa välisteenistuse 10. oktoobri 2016. aasta otsus jätta rahuldamata S. De Loeckeri poolt Euroopa Liidu ametnike personalieeskirjade artiklite 12a ja 24 alusel esitatud abitaotlus;
                        
                     
                           —
                        
                        
                           mõista Euroopa välisteenistuselt hagejale tekitatud mittevaralise kahju eest välja 250 000 euro suurune hüvitis;
                        
                     
         
               —
            
            
               jätta Euroopa välisteenistuse kohtukulud tema enda kanda ja mõista temalt välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               —
            
            
               Esimene väide, et rikutud on ELTL artiklit 266, sest kostja eiras sellega, et võttis vastu 10. oktoobri 2016. aasta otsuse (edaspidi „vaidlustatud otsus“), millega jättis rahuldamata hageja esitatud abitaotluse, Euroopa Liidu Avaliku Teenistuse Kohtu 16. detsembri 2015. aasta otsuse De Loecker vs. SEAE (F-34/15, EU:F:2015:153) põhjendusi. Hageja leiab ka, et kostja rikkus komisjoni juurdlus- ja distsiplinaarameti (IDOC) poolt 14. veebruari 2017. aasta kohtuotsuse Kerstens vs. komisjon (T-270/16 P, ei avaldata, EU:T:2017:74) järel vastu võetud menetlust.
            
         
               —
            
            
               Teine väide, et rikutud on kaitseõigusi ja täpsemalt Euroopa Liidu põhiõiguste harta artiklis 41 ette nähtud õigust olla ära kuulatud ja õigust tutvuda toimikuga.